Velkommen som sykepleiestudenter hos oss på gynekologisk sengepost.

Vi gleder oss til å møte dere☺

***Seksjonsleder:*** *Linnea Irene Andersen. Mail:*

*Linnea.Borge.Andersen@so-hf.no*

***Fagutviklingsrådgiver og studentansvarlig****: Cassandra Søland Dyrbing. Mail:* *Cassandra.Soland.Dyrbing@so-hf.no*

Veilederne deres vil være:
Sykepleier :
Sykepleier :

**Generelt om avdelingen**Vi er en avdeling bestående av ett tun med 9 sengeplasser som tilhører kvinneklinikken. Hos oss består pasientgruppen av både yngre og eldre kvinner. Vanlige problemstillingene du vil møte hos oss er: medikamentelle aborter, spontane aborter, ulike typer gynekologisk kreft, blødninger, ekstrauterine graviditeter, ekstrem svangerskapskvalme, endometriose, operasjoner – vaginale, laparaskopier og laparatomier, uterusembolisering og pasienter som er inne hos oss ifm. biopsi, pleura- og ascites tapping. Hos oss er det både øyeblikkelig hjelp-pasienter og planlagte operasjoner. Belegget i avdelingen endres raskt og ingen dager her er like.

**Forventninger**

Våre forventningen til studenten er at man skal være interessert, engasjert og nysgjerrig. At du oppsøker læresituasjoner, reflekterer over disse og tar initiativ er en forventing vi har til deg som student. Denne praksisen er en flott måte å vokse inn i rollen som fremtidig sykepleier på. Øvelse gjør mester! Vi har utviklet en egen kompetansetrapp, som det er ønskelig at du følger gjennom praksisperioden. Bruk gjerne vår kompetansetrapp i samråd med HIOF sin kompetansetrapp for å oppnå optimalt utbytte av praksisperioden i forhold til målsetting og planlegging av egen praksisperiode.

For oss er det svært viktig at du føler deg trygg og ivaretatt. Det er derfor ønskelig at du gjennom hele praksisperioden har en god dialog med din veileder. Du kan også kontakte studentansvarlig eller seksjonsleder dersom du ønsker det. Hos oss er det lav terskel for å si ifra eller ta en samtale.

**Turnus**
Turnusen til veilederen din vil ligge i en studentperm som dere mottar første dag i praksis. Dersom det er ønskelig for deg å planlegge turnus i forkant av praksisstart, kan vi sende deg veilederen din sin turnus på mail. Da sender du mail til studentansvarlig. Dersom dere er flere studenter som har praksisperiode hos oss samtidig, er det viktig at dere forsøker å ikke setter dere opp på samme vakter. Dette fordi avdelingen er så liten, og vi ønsker å fordele læresituasjonene slik at dere får mest mulig ut av praksisen her hos oss.

Når du har skrevet ferdig din turnus, er det ønskelig at du henger opp et eksemplar på tunet, samt gir et eksemplar eller sender turnus på mail til studentansvarlig.

**Vakter:**

D1 = 07:00-15:00
A = 14:30-22:00
N = 21:45-07:15
S15 = Fagdag

Ta gjerne kontakt ved spørsmål eller andre henvendelser!

Vi sees ☺

